ECAD4018-C                                                                                                                        Myfyrwr 2400885 



	wTargedau 
	Sut rydych wedi gweithio ar hwn 
	Ceir enghraifft ar 

	Targed 1
	 I ddarllen hyd yn oed mwy o lyfrau perthnasol, erthyglau a dogfennaeth Llywodraeth Cymru, Estyn wrth ymchwilio.
	

	Targed 2
	Parhau i gyfosod ymchwil yn dy ysgrifennu er mwyn cefnogi safbwyntiau allweddol.
	

	Targed 3
	Parhau i ddatblygu dull critigol drwyddi draw, gan gynnig safbwynt cyferbyniol pob cyfle posibl.
	



Creu proffil cymunedol ar gyfer eich ysgol PAP1. Gan ddefnyddio llenyddiaeth berthnasol, awgrymwch ffyrdd y gallai'r ysgol ddefnyddio ei lleoliad a'i chymuned i gefnogi dysgu disgyblion.

Dadansoddir ac asesir ymgysylltiad Ysgol A â’i chymuned leol, yn arbennig cyswllt gyda rhieni. Trwy ddefnyddio dogfennau fel Estyn a gwefan yr ysgol, deallir natur yr ymgysylltiad. Gyda’r data a’r dealltwriaeth, gellir gwneud argymhellion penodol i’r ysgol ar sut i gefnogi dysgu eu disgyblion ymhellach.

Ysgol drefol cyfrwng Cymraeg yn Sir Gaerfyrddin yw hon, gyda mynediad i nifer o wahanol safleoedd cymunedol. Yn ôl Llywodraeth Cymru [LlC o hyn ymlaen], mae yna 234 nifer o ddisgyblion yn yr ysgol (My Local School, 2024), sydd yn eithriadol o uchel o ystyried mai 909 yw poblogaeth y pentref.  Adrodda Estyn (2017) gyflawniad rhagorol ar draws pob adran gydag agweddau cadarnhaol o gydweithio, gweithdrefnau a nifer o staff cymwys. Ceir tystiolaeth o allu’r ysgol i greu perthnasoedd a chefnogi’r gymuned. 

Medda’r ysgol weledigaeth glir trwy amlinellu pwysigrwydd addysgu mewn ffyrdd cyffrous, diddorol, pwrpasol a dychmygus. Hefyd, cred yr ysgol yn gryf mewn meithrin annibyniaeth o oed ifanc er mwyn dylanwadu ar alluoedd dysgwr, eu sgiliau meddwl a’u sgiliau dyddiol. Pwysleisia Cwricwlwm i Gymru [CiC o hyn ymlaen] (2022) y sgiliau yma er mwyn sicrhau bod pob dysgwr yn cyflawni eu potensial cyflawn. Blaenoriaethir rhain a datblygiad gweithdrefnau asesu ynghyd â’r pum diben i gwrdd â gofynion GiG yn nogfen ‘Blaenoriaethau’ yr ysgol.

Arfbais yr ysgol yw “Gorau dysgu cyd-ddysgu” (Ysgol A, 2024). Adlewyrcha hyn bwysigrwydd cymuned i’r ysgol a’i haddysg. Pwysleisia’r ysgol werthoedd ei chymuned a chynefin. Esbonia CiG (2022) gynefin fel ymdeimlad o berthyn a chysur ynddi, a phob plentyn yn meddu ymdeimlad o berthyn i gymuned yr ysgol a’i chynefin. Er mwyn sicrhau addysg unigryw a phersonol i bob dysgwr, asesa’r ysgol bob plentyn ar fynediad. Dylanwada hyn a’r ddealltwriaeth athrawon a’r gallu i gynllunio addysg addas ac effeithiol i bob dysgwr trwy ddeall galluoedd plant a'u hyder addysgiadol. Yn ogystal, canolbwyntia’r ysgol ar bedwar prif ddiben er mwyn cynorthwyo pob dysgwr i fod yn unigryw, uchelgeisiol, yn aelodau gwerthfawr o gymdeithas, mentrus ac iachus. Dengys fod yr ysgol yn gwneud defnydd effeithiol o fframwaith CiG (2022) gydag egwyddorion perthnasol ar draws pob adran. 

Pwysleisia’r Pennaeth (Ysgol A, 2024) yr ymgysylltiad cymunedol dros y blynyddoedd a defnydd o sgiliau rhianta yn wraidd i ddatblygiad a dysg plentyndod, a’r ffaith bod plant yn dysgu o’u hamgylchedd a’u cyfoedion. Un o brif bwysleisiau fframwaith CiG (2022) yw ymgysylltiad a chyd gynhyrchiad gofalwyr. Pwysleisia’r fframwaith rôl dylanwadol ymgysylltiad rhieni a’r defnydd o gefnogaeth addysg ar y aelwyd, cymdeithasu agored ac effeithiol, cysylltiadau clos gyda ysgol a defnydd o adborth (Llywodraeth Cymru, 2022). Cefnoga’r ysgol rieni eisoes drwy gynnal clwb brecwast, sy’n cychwyn am wyth y bore, drwy sicrhau bod plant yn cael gofal cynnar pe byddai. Dyma esiampl didwyll o’r ysgol yn cydweithio ac yn ymgysylltu gyda rhieni a gofalwyr. Ymddengys tystiolaeth bwysigrwydd brecwast iachus i blant cyn cychwyn dydd ysgol. Mae’n glir bod hyn o fudd anferthol i’r dysgwyr (Llywodraeth Gymru, 2022).

Man cychwyn rhieni wrth ymgysylltu ag ysgol yw’r wefan. Ymddengys wefan Ysgol A yn wybodus iawn a hygyrch i rieni a disgyblion gyda nifer o bolisïau, targedau a hysbysfwrdd â diweddarir yn gyson. Sicrha’r wefan ymdeimlad o berthyn i rieni a disgyblion trwy eu galluogi i ymweld a chysylltu yn hwylus. Trafoda’r ysgol ei thargedau a blaenoriaethau er mwyn gwella llesiant a galluoedd yn y flwyddyn academaidd hon, trwy amlinellu ei bwriad o ddatblygu cornel lles ymhob dosbarth, datblygu dwyieithrwydd rhugl disgyblion a gweithdrefnau newydd er mwyn cwrdd â gofynion CiG (2022). Mae’r ysgol hefyd yn ymgysylltu gyda rhieni trwy’r cyfrwng cymdeithasol ‘X’ gan ddarparu mynediad i rieni i wybodaeth a diweddariadau yn brydlon. Gall rhieni gysylltu hefyd trwy wneud sylw, rhannu a hoffi unrhyw sylwadau (London Grid Of Learning, 2015). Fodd bynnag, dyma’r unig gyfrwng cymdeithasol a ddefnyddia Ysgol A. Nid pawb a wna ddefnydd ohono. Mae’n bosib byddai defnydd o ‘Facebook’ yn effeithiol i rai gan fod tystiolaeth yn dangos fod y cyfrwng hwn yn fwy poblogaidd ac yn haws i’w ddefnyddio. Ymhellach, cyfathreba Ysgol A yn eithriadol hollol ar-lein. Mae hyn yn effeithiol i’r amgylchedd, gan arbed nwyddau megir papur, ond nid oes mynediad a dealltwriaeth gan bawb o’r rhyngrwyd. O bosib, byddai defnydd o lyfr cyswllt o fudd i ymgysylltu gyda’r nifer hynny. 

Er bod pob ysgol yn pwysleisio pwysigrwydd gwaith cartref, medda ysgol A gytundeb Cartref Ysgol, lle trafodir gobeithion rhieni a’u ymgysylltiad gyda dysg eu plant. Nid yn unig cefnoga hyn y dysgwyr, ond cefnogir rhieni i ddeall sut i addysgu eu plant a chefnogi eu datblygiad addysgol. Dengys y wefan nifer o awgrymiadau i annog dysgu yn y cartref, megis darllen, sgilliau iaith Cymraeg, mathemateg a rhifedd, gydag adnoddau niferus a gwahanol i gefnogi eu plant. Dengys tystiolaeth bod ymgysylltiad rhieni yn effeithio ar ddatblygiad plant, gyda chynnydd gyfartalog o bedwar mis ychwanegol. Felly, mae’n hanfodol i’r ysgol ymgysylltu  â rieni er mwyn osgoi bylchau mewn cyrhaeddiad (Education Endowment Foundation, 2021). Oblegid hyn, bydd cynnig sesiynau dysgu o fudd anferth i rieni a gofalwyr. Ni ddylid anghofio bod nifer o rieni gyda diffyg sgiliau a phrofiadau addysgol. Gall yr ysgol ddarparu sesiynau wyneb yn wyneb ar gampws i rieni i’w cefnogi gyda iaith a mathemateg ac yna rhannu recordiadau byw ac wedi eu hachub o’r sesiynau ar y wefan. Wrth weithredu strategaethau cysylltu, rhaid ystyried rhwystrau posib gyda chyfathrebu effeithiol a’r ddealltwriaeth o’r hyn  sydd angen eu haddasu, fel amseroedd hyblyg. Gall hyn gadarnhau ymgysylltu effeithiol. Trwy wella galluoedd rhieni, nid yn unig bydd hyn yn cefnogi’r dysgwyr ond yn magu hyder rhieni. Weithiau, bydd rhieni wedi cael profiad addysgol personol negyddol. Gall yr ysgol adfer hyn, a chynnig cymorth mwy parhaus a dwys iddynt, fel ‘1:1’ (Llywodraeth Cymru, 2022). Mae’r ysgol yn cynnig nosweithiau rhieni yn flynyddol. Er nad yw cyfarfod wyneb yn wyneb ar gampws yn statudol angenrheidiol, yn ôl Deddf Safonau a Threfniadaeth Ysgolion Cymru (2013) darpara gyfle i rieni rannu pryderon ar y pryd gydag athrawon. Noda adroddiad Estyn (2017) bod dros 80% o rieni yn cytuno â’r ffaith bod gwybodaeth gyson am gynnydd eu plant yn cael ei ddarparu.

Cynnniga’r ysgol ddiwrnodau pontio i bob aelod o’r ysgol trwy gydol eu haddysg. Ar ddiwrnod pontio blwyddyn 5 a 6, pan fyddant yn ymweld ag ysgol uwchradd lleol, cynnigir cyfle i ddisgyblion meithrin ymweld am y dydd er mwyn cynefino â’u dosbarth ac athrawon newydd (Gwefan Ysgo A, 2024). Yn sgil hyn, caiff pob dosbarth gyfle i ymweld â’u dosbarthau newydd ar yr un dydd. Profa hyn yn effeithiol ar gyfer iechyd meddwl, gwydnwch a sgilliau dyddiol dysgwyr (Mentally Healthy Schools, dim dyddiad).

Yn ogystal ag hyn, gall yr ysgol chynnal sesiynau gwybodaeth a chwestiynau mwy caeedig. Er enghraifft, sesiynau i wahanol grwpiau oedran, gwybodaeth gwrthfwilian neu grwpiau seiliedig ac anghenion ychwanegol gwahanol. Bydd hyn yn creu cyfle i athrawon rhannu unrhyw bryderon, newidiadau neu addasiadau ac yna, cyfle i rieni gofyn cwestiynau neu rannu pryderon nhw. Trwy gynnal hyn, gall hyn fod yn gyfle i adnabod a chreu perthynas cryfaf gyda rhieni a hefyd adnabod plentyn yn well er mwyn addasu ei addysg. Gellir ystyried gofalwyr lenwi’r proffil dysgwr-teulu er mwyn adnabod manylion personol y teulu (Llywodraeth Cymru, 2016). Wrth fynd â’r ysgol i’r gymuned crëir ymdeimlad o gynefin a pherthyn o fewn y gymuned leol, trwy sicrhau ymdeimlad o gysur a datblygu balchder y disgyblion yn eu bro (Early Education, 2021).

Mae’n bwysig i ddysgwyr gysylltu â’r ardal leol er mwyn gwerthfawrogi’r hyn sydd ganddynt a'i ddefnyddio’n gyson. Mae nifer enfawr o sefydliadau gwahanol, megis capeli, siopau cornel a pharciau lleol. Gall hyn gael dylanwad enfawr ar ysgol ac addysg trwy alluogi’r defnydd o’r gymuned ac adnoddau naturiol. Yn Sir Caerfyrddin yn ogystal mae nifer enfawr o lefydd hanesyddol i’w defnyddio a dysgu amdanynt. Trwy hyn bydd dysgwyr yn ystyried yr hyn sy’n bwysig o ran Cwricwlwm i Gymru (LlC, 2020) ac yn “... ymholi, archwilio ac ymchwilio” gan “ ... ysbrydoli chwilfrydedd am y byd, ei orffennol, ei bresennol a’i ddyfodol” a “meithrin dealltwriaeth ddyfnach o’r cysyniadau sy’n sail i’r dyniaethau, a sut i’w cymhwyso mewn cyd-destunau lleol, cenedlaethol a bydeang.” Eisoes, mae’r ysgol wedi ymddangos yn rhagweithiol iawn o ran ymgysylltu â’r gymuned a’r ardal leol. Gwelir bod yr ysgol wedi casglu bwyd i fanc fwyd lleol, canu carolau i’r gymuned a chefnogi cystadlaethau’r Urdd (Ysgol A, 2024).

Mae’n wybyddus bod dysgu awyr agored yn effeithiol ar gyfer datblygiad plentyn. Gall cynllunio gwersi yn yr awyr agored feithrin hoffter tuag at ddysgu (Absolutley Education, dim dyddiad) gan fod gwersi yn gallu fod yn ysgogol a diddorol. Noda Donaldson (2015, t. 17) yr angen am wersi sy’n “fwy  perthnasol a diddorol, gyda mwy o wersi ymarferol, mwy o hwyl, mwy o ryngweithio, a mwy o weithgareddau y tu allan i’r ystafell ddosbarth” er mwyn “magu brwdfrydedd dros ddysgu.”  Yna, trwy’r hyn, nid yn unig cefnogir addysg blant ond cefnogir yr ardal leol hefyd. Gall athrawon greu tasgau rhifedd awyr agored, annog plant i rifo nifer o dai wahanol, eu lliw neu nifer o geir sydd yn teithio heibio’r ysgol. Lleolir yr ysgol mewn ardal gyda chyfyngder teithio, felly, caiff disgyblion gyfle i gydweithio gyda’r heddlu lleol i fonitro cyflymder traffig a siarad gyda thrigolion lleol am arwyddocâd y cyfyngder. Cefnoga hyn yr ardal leol trwy hybu defnydd dyddiol. Gall hefyd ysbrydoli plant i deimlo’n fwy cysurus a chyffrous i fod yn y gymuned (Estyn, 2022). Gall hyn annog plant i ddylanwadu ar eu teuluoedd hefyd (Llywodraeth Cymru, 2023).

Yn y pentref, mae yna gartref gofal i’r henoed o fewn pellter cerdded. Gall hyn agor drysau anfeidrol i’w haddysg a chyfleoedd cefnogi. Defnyddia nifer o ysgolion gartrefi gofal fel cyfle i ymgysylltu â’r gymuned trwy fagu perthynas cymunedol ond hefyd talu teyrnged i’r gymuned (Pontio, 2024). Gall disgyblion gerdded i’r cartref pob tymor a chwarae gemau, canu neu hyd yn oed trafod â’r trigolion. Dengys tystiolaeth bod canu gyda’r henoed yn gallu effeithio ar lefelau egni, gwella ffocws, cynyddu teimladau cadarnhaol a hybu ymdeimlad o ymlacio. (Morris, Harris and Coles, 2020). Bydd ymweld â’r cartref yn gyson yn fodd i fagu’r hyder wrth gyfathrebu (Prifysgol Bàth, dim dyddiad). Yn bennaf, cefnoga hyn yr henoed drwy sicrhau’r cysylltiad gyda cyhoedd a’r cyfle i gyfathrebu ac osgoi ynysu henoed (Green Tree Court, dim dyddiad). 

Yn flaenorol mae’r ysgol wedi cynnal noson Canu Nadoligaidd gyda bwriad penodol o godi arian ar gyfer elusen leol, ond gall Ysgol A gefnogi'r capeli lleol yn flynyddol drwy hyn ac annog cysylltiad rhieni â’r gymuned leol. Gellir annog y gymuned i ddod â chefnogi’r plant, ac adeiladu perthnasoedd a chyfathrebu gyda thrigolion y gymuned trwy greu digwyddiad difyr a chodi arian i goffrau’r capel a’i gefnogi. Bydd teithio tu hwnt i dir yr ysgol o fudd i’r gymuned a’r ysgol. Yn ddiweddar, creuodd yr ysgol nifer o cystadlaethau Nadoligaidd. Trwy ymgysylltu a’r gymuned a chodi arian ar gyfer ‘Cymdeithas Jac Lewis Foundation’, sydd yn elusen i gefnogi lles ac iechyd meddwl cymunedol (Jac Lewis Foundation, 2025). Ym mhellach, trwy gefnogi elusennau lleol cefnogir y gymuned oherwydd buddosa nifer o elusennau arian yn lleol drwy rannu rhoddion ariannol o blith cymdeithasau (Mind, 2023). 

Trwy ddefnyddio damcaniaeth Bronfennbrenner (1979) (cyfeirnodwyd yn Gray a MacBlain, 2015), dylid ystyried effaith amgylcheddol ecolegol a sut mae hyn yn agwedd i ddatblygiad dysgwyr. Trafoda’r ddamcaniaeth systemau gwahanol sy’n effeithio ar unigolyn. Dengys bod ysgol yn agwedd gadarn o ran y system feicro, a’r ffaith hefyd bod bwrdd ysgol a'r llywodraeth leol yn y system facro. Mae cymuned, sefydliadau lleol, gwasanaethau a sefydliadau lleol wir yn effeithio ar datblygiad a bywyd dyddiol plentyn. Dengys hyn bwysigrwydd agweddau cadarnhaol wrth ymgysylltu â’r hyn sydd o’n cwmpas (Bates, 2019).

Gall cymdeithasau lleol gefnogi dysg disgyblion trwy rannu sgilliau. Cofnodwyd enghraifft effeithiol gyda grŵp gwau lleol yn cymryd grwpiau bach mewn ysgol a chyfoethogi’u sgilliau creadigol. Ceir enghriafft arall o gangen lleol Merched y Wawr, sef cymdeithas cadarnhaol Cymraeg (Merched y Wawr, 2024), cynnal sesiynnau stori mewn ysgol ac hyrwyddo llenyddiaeth. Mae profiadau llenyddol yn bwysig yn CiG (2020) oherwydd, “mae’n tanio’r dychymyg ac yn ysbrydoli creadigrwydd” gan “...feithrin cariad gydol oes tuag at lenyddiaeth” (Llywodraeth Cymru, 2020, t.133). Gall Ysgol A ystyried defnyddio doniau unigolion o fewn yr gymuned hefyd, megis hyfforddwr llefaru. Byddai hyn yn darparu cyfle i blant ddysgu a pherfformio darnnau llefaru yn unigol neu fesul grŵp mewn eisteddfod ysgol. Yn aml, gwelir mai ysgolion sydd yn gyfrifol am drefnu a chynnal Eisteddfod Gylch yr Urdd. Caiff disgyblion gyfle i rannu’u doniau tu hwnt i furiau’r ysgol. Gallant hefyd ddefnyddio’u sgilliau i bwrpad ehangach trwy gystadlu mewn eisteddfodau bach ar hyd y wlad hefyd (Cymdeithas Eisteddfodau Cymru, 2025). Wrth wahodd trigolion o’r gymuned i’r ysgol rhaid ystyried yr her ynghlwm wrth diogelu plant a gwirio cefndir unigolion. 

I gloi, trwy gadarnhau’r cyfarthrebu ac ymdrech gyson rhiantol, gellir gwella ansawdd addysg dysgwr, ddealltwriaeth rhieni o’u plant a phwysigrwydd defnydd o’r ardal leol. Law yn llaw, cam wrth gam, ffynna ysgol a’i chymuned. Wrth addasu gwersi a chynnig cyfleoedd o fewn yr ardal leol ceir undod, ac mewn undod mae nerth.  

